Ostrovný oblúk

Ostrovný oblúk alebo vulkanický ostrovný oblúk je typ súostrovia, alebo všeobecne rozsiahle pásmo tvorené sopkami, ktoré vznikali v dôsledku vulkanickej aktivity nad subdukčnou zónou. Vyznačujú sa obvykle andezitovým vulkanizmom. Väčšinou oddeľujú okrajové more od oceánu. Vulkány, ktoré sa vyvinuli na okrajoch kontinentov, nad subdukčnou zónou (napr. Andy) sú označované ako vulkanické oblúky, principiálne sa však od ostrovných oblúkov výrazne nelíšia. Významným znakom ostrovných oblúkov sú geofyzikálne zistené gravitačné a magnetické anomálie, hlboké zemetrasenia.

 Znaky ostrovných oblúkov 
náhľad|Severné Mariánske ostrovy s typicky oblúkovitým zakriveným tvarom viditeľným na mape
Oblúkovitý tvar línie sopečných ostrovov je spôsobený tvarom subdukčnej zóny. Tá má mierne zahnutý oblúkovitý tvar kvôli zakriveniu zeme (ako napríklad preliačina na pingpongovej loptičke, ktorá nebude nikdy rovná).

Na strane ostrovného oblúka, kde prebieha subdukcia, vzniká hlbokomorská priekopa alebo trenč, ktorá je povrchovým prejavom podsúvania platní. Dôvodom vzniku hlbokomorskej priekopy je ohyb ponárajúcej sa platne, ktorý spôsobuje gravitačný ťah ťažkej oceánskej kôry, ktorej okraj na povrchu sa je ohýbaný smerom nadol. V oblasti subdukcie dochádza v hĺbke k rozpadu ponárajúcej sa platne, čo spôsobuje rad zemetrasení. V smere ponárania platne od hlbokomorskej priekopy vzrastá hĺbka hypocentier zemetrasení, ktoré lemujú stále hlbšie sa ponárajúcu sa platňu. Táto oblasť je nazývaná Wadati-Benioffova zóna.

Oceánske panvy, ktoré sa v dôsledku pokračujúcej subdukcie postupne zmenšujú a sú podsúvané pod okolité platne. Takéto zvyšky oceánov sa označujú ako zostatkové panvy, ich veľkosť sa bude postupne zmenšovať až celkom zaniknú a na ich mieste dôjde k zrážke kontinentov a vzniku pásmového pohoria. Tento proces sa v geologickej histórii Zeme neustále opakuje.

 Vznik 
V oblasti subdukčnej zóny dochádza k ponáraniu oceánskej kôry do zemského plášťa. Ponárajúca sa platňa je vystavená vysokým tlakom a zvýšenej teplote. Vodou presýtená oceánska kôra v hĺbke asi 60Kearey, P., Klepeis, K.A., Vine, J.F., 2009: Global Tectonics. 3rd Edition, Wiley-Blackwell, Chichester, 496 s. stráca fluidá. Tie stúpajú k povrchu cez plášť, spôsobujú jeho natavovanie a vznik vápenato-alkalickej magmy (najčastejšie andezitovej (OIA), bazaltovej (OIT) alebo ich zmesi). Táto mamga stúpa k povrchu a intruduje nadložnú litosféru alebo preniká až na povrch, kde spôsobuje výlevy lávy a vznik sopiek. Magmy oceánskych oblúkov možno na základe obsahov alkálií deliť na 3 typy:
 tholeitováje skôr bázická, vzniká v úvodnom štádiu subdukcie, jej produkty predstavujú hlavne bazalty a bazaltické andezity.
 vápenato-alkalickámožno ju členiť na nízko a vysoko draselnú sériu. Je prejavom vyvinutého ostrovného oblúka s vulkanizmom produkujúcim andezity, dacity, ryodacity až ryolity. Tieto horniny sú hojnejšie v kontinentálnych vulkanických oblúkoch.
 alkalická (tiež šošonitová)je zriedkavejšia a typická pre finálne štádium vulkanizmu sopečných ostrovov. Je tu pozorovaný nárast obsahu MgO, Ni a Cr, čo je indikátor vyššieho prísunu plášťovej (primitívnej) magmy. Jej produktami sú bázické horniny ako šošonit, absarokit alebo banakit.

Názory na pôvod magmy spôsobujúcej vulkanizmus na ostrovných sa s časom menili. Dávnejšie sa predpokladal pôvod z benioffovej zóny, no tieto predpoklady sa nepotvrdili. Až neskôr sa začalo uvažovať o pôvode z astenosféryteda z plášťového klinu nad subdukčnou zónou, ktorý bol obohatený o fluidá a došlo v ňom k parciálnemu taveniu. Tavenie subdukovanej oceánskej litosféry bolo povrdené iba v špecifických prípadoch, keď išlo o mladú, horúcu litosféru.
Veľké množstvo unikajúcich fluíd tiež spôsobuje premenu ultrabázických hornín plášťa nad subdukčnou zónou na serpentinit. Tavenie kontinentálnej kôry spôsobené prienikom fluíd zo subdukčnej zóny bolo pozorované v zložení batolitov v Andách.

Sú rozoznávané dve štádiá vývoja ostrovných oblúkovReichwalder P., Jablonský J., 2003: Všeobecná geológia 2. Univerzita Komenského, Bratislava, 499 s.:
jednoduché ostrovné oblúky: vznikajú pri počiatočnom štádiu vývoja. Majú kôru oceánskeho typu (teda bázickú, napr. ostrovy Tonga).
zložité ostrovné oblúky: vznikajú v pokročilom štádiu. Majú kôru prechodného typu spôsobené intrúziami intermediátnych alebo granitoidných hornín (napr. Japonsko).

 Príklady 
Ostrovný oblúkKrajinaHlbokomorská priekopaPanva alebo okrajové morePlatňaSubdukujúca platňa Aleutské ostrovy  USA  Aleutská priekopa  Beringovo more  Severoamerická platňa  Pacifická platňa Kurilské ostrovy  Rusko  Kurilsko-kamčatská priekopa  Ochotské more  Severoamerická platňa  Pacifická platňa Japonské ostrovy  Japonsko  Japonská priekopa, Nankaiský tróg  Japonské more  Severoamerická platňa, Eurázijská platňa  Pacifická platňa, Filipínska platňa Rjúkju  Japonsko  Rjúkjuská priekopa  Východočínske more (Okinavský tróg)  Eurázijská platňa  Filipínska platňa Filipínske ostrovy  Filipíny  Filipínska priekopa  Juhočínske more, Celebeské more  Eurázijská platňa  Filipínska platňa Sundské ostrovy  Indonézia  Jávska priekopa  Jávske more, Floreské more  Eurázijská platňa  Australian Plate Andamany a Nikobary  India  Severojávska priekopa  Andamanské more  Eurázijská platňa  Indicko-austrálska platňa Ostrovy Izu and Boninské ostrovy  Japonsko  Izusko-ogasawarská priekopa   Filipínska platňa  Pacifická platňa Mariánske ostrovy  USA  Mariánska priekopa   Filipínska platňa  Pacifická platňa Bismarckove ostrovy  Papua-Nová Guinea  Novobritská priekopa   Pacifická platňa  Austrálska platňa Šalamúnove ostrovy  Šalamúnove ostrovy  priekopa San Cristobal   Pacifická platňa  Austrálska platňa Nové Hebridy  Vanuatu  Novohebridská priekopa   Pacifická platňa  Austrálska platňa Súostrovie Tonga  Tonga  Tongská priekopa   Austrálska platňa  Pacifická platňa Antily   Portorická priekopa  Karibské more  Karibská platňa  Severoamerická platňa, Juhoamerická platňa Južné Sandwichové ostrovy  Spojené kráľovstvo  Juhosandwichská priekopa  platňa Scotia  platňa Scotia  Juhoamerická platňa Egejský alebo Hellénsky oblúk  Grécko  Východostredomorská priekopa  Egejské more  Egejská platňa alebo Hellénska platňa  Africká platňa Juhoegejský vulkanický oblúk  Grécko  Východostredomorská priekopa  Egejské more  Egejská platňa alebo Hellénska platňa  Africká platňa

Referencie

 Zdroj 

Kategória:Súostrovia
Kategória:Platňová tektonika
Kategória:Vulkanické formy reliéfu